b'\n_START_ARTICLE_\nGori\xc5\xa1ki Slovenec\n_START_PARAGRAPH_\nGori\xc5\xa1ki Slovenec je bilo glasilo italijanskih oblasti za Slovence._NEWLINE_\xc4\x8casopis je izhajal med leti 1919 -1921 v Gorici dvakrat na teden. Njegov urednik je bil Karol Ju\xc5\xa1i\xc4\x8d, ki je v nasprotju z narodnja\xc5\xa1kim liberalno-kr\xc5\xa1\xc4\x8danskosocialnim taborom zagovarjal stali\xc5\xa1\xc4\x8de prilagajanje slovenske narodne manj\xc5\xa1ine italijanski stvarnosti in sodelovanje z oblastmi, kar naj bi bili metodi za ohranitev narodnosti. Glasilo je zaradi svoje nepopularnosti in zaradi prehoda oblasti v roke fa\xc5\xa1istov leta 1921 prenehalo izhajati; nasledila ga je fa\xc5\xa1isti\xc4\x8dno usmerjena Nova doba.'